Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Снежана Михајловска со службена легитимација број 0024 и Томислав Цветковски со лиценца број 49181002, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул. Нада Бутникошарова бр. 3, застапуван од Директорот Азизи Џини и со Записник ИП1 број 16-438 од 16.08.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021 и 99/2022) го донесе следното

**Р Е Ш Е Н И Е**

Се наредува на Азиза Џини, Директор на ЈУ Меѓуопштински центар за социјална работа Велес (во натамошниот текст: Центарот), за отстранување на констатираните недостатоци и неправилности во примената на Законот за спречување и заштита од насилство врз жените и семејно насилство ( ,,Службен весник на РСМ,, бр. 24/2021), подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.  Центарот, во постапка за преземање на потребните мерки насочени кон превенција и заштита од семејно насилство, за изготвениот предлог до судот за изрекување на привремени мерки за заштита од семејно насилство и известувањето до судот за следењето на извршувањето на изречените мерки, да обезбедува доказ од кој може недвосмислено да се утврди дека е уредно примен во надлежниот суд, имајќи предвид дека Центарот во постапката за семејно насилство е должен да постапува итно и со должно внимание за интересите и потребите на жртвата и да презема дејствија за заштита на жртвата согласно одредбите и роковите утврдени во законот, согласно член 4 од Законот за спречување и заштита од насилство врз жените и семејно насилство.

**Рокот за извршување на изречената инспекциска мерка изнесува по приемот на решението и постојано**

2. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Снежана Михајловска со службена легитимација број 0024 и Томислав Цветковски со лиценца број 49181002, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Велес, застапувано од Директорот Азиза Џини и состави Записник бр.16-438 од 16.08.2022 година, во кој се констатирани недостатоци и неправилности во постапката за за преземање на потребните мерки насочени кон превенција и заштита од семејно насилство,

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-438 од 16.08.2022 година

Инспектори за социјална заштита

Снежана Михајловска

Томислав Цветковски